EkBass/fiwiki-20250220-pages-articles huggingface dataset:
Luettelo Pöytävuoren tähdistön tähdistä

Tämä on luettelo Pöytävuoren tähdistön tähdistä. Nimi Designaatio Designaatio Designaatio Designaatio Paikka Paikka Magnitudi Magnitudi Etäisyys valovuotta (vv.) Spektriluokka Huomioita Nimi B F HD HIP RA Dekl. vis. abs. Etäisyys valovuotta (vv.) Spektriluokka Huomioita α Men α 43834 29271 5.08 5.05 33 G5V γ Men γ 37763 25918 5.18 2.73 101 K4III kaksoistähti β Men β 33285 23467 5.30 −1.17 642 G8III θ Men θ 54239 33384 5.45 0.26 356 B9.5V κ Men κ 40953 27566 5.46 0.87 270 B9.5V η Men η 32440 22871 5.47 −1.23 712 K6III μ Men μ 30612 21949 5.53 −0.32 483 B9IV ε Men ε 60816 36039 5.54 −0.24 466 K2/K3III ζ Men ζ 50506 31897 5.61 0.14 404 A5III π Men π 39091 26394 5.65 4.35 59 G3IV jolla on eksoplaneetta δ Men δ 28525 20049 5.67 0.19 408 K2/K3III+.. kaksoistähti 22676 16290 5.68 0.81 307 G8III ν Men ν 29116 20297 5.78 2.13 175 F0/F2III WX Men 37993 26169 5.79 −1.74 1045 M2/M3III epäsäännöllinen muuttuja, ξ Men ξ 34172 23148 5.84 0.69 349 G8III ι Men ι 38602 26264 6.04 −0.90 795 B8III pyörivä ellipsoidimuuttuja, 30479 21611 6.05 −0.46 655 K2III 31 Men 31 39780 25776 6.18 1.03 349 A1III + B9V: TZ Men; Algol-muuttuja, 33875 23737 6.26 0.69 423 A0V 31975 22717 6.28 3.72 106 F8V 23474 16827 6.29 −0.65 795 K2III 33519 23251 6.29 −1.30 1072 K5/M0III optinen pari 35184 24507 6.49 1.28 359 A6V λ Men λ 39810 27369 6.54 1.17 386 K0III W Men 13.8 F8:Iab:p R CrB-muuttuja galaksissa LMC, Luokka: Luettelot tähdistä
Luettelo Sulatusuunin tähdistön tähdistä

Luettelo Sulatusuunin tähdistön tähdistä: Nimi Designaatio Designaatio Designaatio Designaatio Paikka Paikka Magnitudi Magnitudi Etäisyys valovuotta (vv.) Spektriluokka Huomioita Nimi B F HD HIP RA Dekl. vis. abs. Etäisyys valovuotta (vv.) Spektriluokka Huomioita α For α 20010 14879 3.80 3.05 46 F8V Fornacis; kaksoistähti β For β 17652 13147 4.45 0.88 169 G8III kaksoistähti ν For ν 12767 9677 4.68 −0.54 361 B9.5p (Si) α2 CVn-muuttuja ω For ω 16046 11918 4.96 −0.76 453 B9V kaksoistähti δ For δ 23227 17304 4.99 −1.77 733 B5III φ For φ 15427 11477 5.13 1.78 153 A2/A3V κ For κ 14802 11072 5.19 3.48 71 G2V μ For μ 13709 10320 5.27 0.23 332 A0V π For π 12438 9440 5.34 0.68 278 G8III γ2 For γ2 17729 13202 5.39 −0.76 554 A1V η3 For η3 17829 13265 5.48 −0.58 531 K2III ρ For ρ 23940 17738 5.52 0.83 282 G6III muuttuja AI For 20729 15479 5.63 −2.15 1173 M1III puolisäännöllinen muuttuja ζ For ζ 18692 13942 5.69 3.14 105 F3V binary star χ2 For χ2 21574 16112 5.71 −0.06 464 K2III ι1 For ι1 16307 12122 5.74 −0.76 649 G8/K0III λ2 For λ2 16417 12186 5.78 3.74 83 G1V ι2 For ι2 16538 12288 5.84 3.08 116 F5V ε For ε 18907 14086 5.88 3.47 99 G8/K0V λ1 For λ1 15975 11867 5.91 0.58 380 K0/K1III σ For σ 23738 17618 5.91 0.89 329 A2V η2 For η2 17793 13225 5.92 −0.01 500 K0III kaksoistähti ψ For ψ 18149 13473 5.93 2.06 194 F5V 20606 15357 5.93 1.97 202 F3V+... 21430 16029 5.93 0.31 434 K0III 16975 12608 5.99 0.66 380 G8III τ For τ 22789 17007 6.01 0.47 417 A0V 11643 8820 6.09 0.77 378 K1/K2III 15471 11524 6.11 0.83 370 K2IIICN... γ1 For γ1 17713 13197 6.14 0.91 363 K0III moninkertainen tähti 18650 13907 6.14 1.05 339 K1III 20176 15024 6.17 0.46 452 K1IICN... 19545 14551 6.18 2.38 188 A3V 22262 16628 6.20 3.06 138 F5V kaksoistähti 17168 12786 6.21 1.06 349 A1V 20293 15125 6.25 0.12 548 A1V 15889 11802 6.28 0.73 421 K0III 18466 13768 6.29 0.49 471 A2/A3V:+... 20144 14972 6.29 0.45 479 B9IV/V 12596 9562 6.30 −1.04 959 K2III 18735 13947 6.32 0.81 413 A0V 11050 8369 6.33 0.17 557 K0III 14412 10798 6.33 5.81 41 G8V 11183 8480 6.35 0.68 444 K2/K3III 20980 15700 6.36 0.66 450 A1V 11262 8514 6.37 4.20 88 F6V kaksoistähti 12135 9207 6.37 1.24 346 K0III kaksoistähti 10863 8233 6.38 3.20 141 F2V 17926 13363 6.38 3.85 105 F6V 21997 16449 6.38 2.04 241 A3IV/V χ1 For χ1 21423 15987 6.39 1.39 326 A1IV variable 22322 16672 6.39 −1.75 1381 K3III kaksoistähti 12563 9521 6.40 0.69 452 A3III 20853 15585 6.40 2.97 158 F7V 18546 13789 6.41 1.18 362 A0Vn 14988 11212 6.45 0.37 536 K3III 14890 11121 6.47 −1.31 1173 K2III 13305 10069 6.48 2.51 203 F0IV/V 16589 12300 6.48 2.84 174 F6V spektroskooppinen kaksoistähti 22333 16697 6.48 0.16 599 K0III χ3 For χ3 21635 16156 6.49 1.26 362 A1V kaksoistähti TY For 15634 11644 6.50 1.36 347 A9V:n matalan amplitudin δ Sct-muuttuja; η1 For η1 17528 13040 6.51 0.12 619 K0/K1III HD 20782 20782 15527 7.38 4.60 117 G3V jolla on eksoplaneetta
Bharata natyam

Bharata natyam (bharatanatyam) on eteläintialaisesta Tamil Nadun osavaltiosta peräisin oleva klassinen intialainen tanssityyli. Se on moderni versio vanhasta temppelitanssityylistä. Alkuperäinen nimi ”dasi attam” eli devadasien tanssi tarkoitti jumalia palvelevien naisten eli devadasien tanssia. Nimi bharata natyam on suhteellisen uutta perua. Se tarkoittaa tanssia, joka perustuu noin 2 300 vuotta vanhan esittävää taidetta käsittelevän kirjan Bharata Natya Shastran periaatteille. Uudisnimi otettiin käyttöön, sillä devadaseja ei enää historian saatossa pidetty kunniallisina naisina. Devadasit olivat korkeasti koulutettuja ja rikkaita bramiinien temppeliprostituoituja. Britit sekä Mysoren ja Travancoren valtiot lopettivat 1910-luvulla koko järjestelmän. Bharata natyamin koulutus ja perinteet liittyvät erottamattomasti juuri devadasien vuosituhantiseen tapaan kouluttaa kurinalaisia ammattilaistanssijoita. Bharata natyam on yksi maailman vanhimmista klassisista tanssiperinteistä. Sen nykymuoto ei silti ole kahtasataa vuotta vanhempi. == Lähteet == == Aiheesta muualla == Luokka:Intialainen tanssi
Melissa George

Melissa Suzanne George (s. 6. elokuuta 1976 Perth, Australia) on australialainen näyttelijä, joka tunnetaan muun muassa Lauren Reedin roolista televisiosarjassa Alias. == Elämä == George urheili nuorena huipputasolla rullaluistelussa. Vuonna 2000 George meni naimisiin ohjaaja Claudio Dabedin kanssa, mutta he erosivat vuoden 2010 lopulla. Vuoden 2012 Bafta-gaalassa George tutustui ranskalaiseen elokuva-alan yrittäjään Jean-David Blanciin, ja he alkoivat seurustella. Parille syntyi helmikuussa 2014 poika, Georgen esikoinen. ==Filmografia== Vuosi Suomenkielinen nimi Alkuperäinen nimi Rooli Huom. 1993–1996 Home and Away Home and Away Angel Parish Televisiosarja, Logie-palkinto 1997 Fable Fable Rex Fable Televisioelokuva Roar Roar Molly Televisiosarja 1998 Dark City Dark City May 1999 The Limey – kostaja Lontoosta The Limey Jennifer ”Jenny” Wilson 2001 Kuka on cool? Sugar & Spice Cleo Miller Mulholland Drive Mulholland Dr. Camilla Rhodes New Port South New Port South Amanda Ilmiantajat Thieves Rita Televisiosarja 2003 Vähät rakkaudesta Down with Love Elkie 2003–2004 Alias Alias Lauren Reed Televisiosarja 2005 The Amityville Horror The Amityville Horror Kathy Lutz Houkutus Derailed Deanna Schine 2006 Turistas Turistas Pru Stagler 2007 Music Within Music Within Christine Waz W Delta Z Helen Westcott 30 päivää kaamosta 30 Days of Night Stella Olemaun 2008 Terapiassa In Treatment Laura Televisiosarja *Golden Globe -ehdokas 2009 2008–2009 Greyn anatomia Grey’s Anatomy Sadie Harris Televisiosarja 2009 Aavelaiva Triangle Triangle Jess 2011 Läimäys The Slap Rosie Televisiosarja Yksinäinen paikka kuolla A Lonely Place to Die Alison Swinging with the Finkels – parit vaihtoon Swinging with the Finkels Janet 2012 Between Us Between Us Sharyl 2013 Felony Felony Julie Toohey 2013–2014 Good Wife The Good Wife Marilyn Garbanza == Lähteet == == Aiheesta muualla == * Luokka:Australialaiset näyttelijät Luokka:Vuonna 1976 syntyneet Luokka:Elävät henkilöt
Kōshun Takami

Kōshun Takami (, syntynyt vuonna 1969, Amagasaki, Hyōgon prefektuuri, Japani) on japanilainen kirjailija, joka tunnetaan parhaiten Battle Royale -kirjan kirjoittajana. Kirja on julkaistu alun perin japaniksi vuonna 1999, ja Yuji Oniki on kääntänyt sen myöhemmin englanniksi. Takami kasvoi Kagawan prefektuurissa, Shikokussa. Hän valmistui Osakan yliopistosta pääaineenaan kirjallisuus. Luokka:Japanilaiset kirjailijat Luokka:Vuonna 1969 syntyneet Luokka:Elävät henkilöt
Kerrynterrieri

Kerrynterrieri (, ) on irlantilainen koirarotu. Se on Irlannin kansalliskoira. == Ulkonäkö == Kerry on rakenteeltaan vankka. Karvapeite on silkkinen, pehmeä ja laineikas. Väritys on aina vaaleneva harmaa, jota rodulla kutsutaan siniseksi. Pennut syntyvät mustina. Väri muuttuu siniharmaaksi joillakin jo pikkupentuna, toisilla vasta kolmevuotiaana. Rotumääritelmän mukaan koiran tulee olla siniharmaa viimeistään 18 kuukauden iässä, musta pää ja raajojen kärjet sallitaanKennelliiton rotumääritelmä. == Luonne ja käyttäytyminen == Luonne on ihmisystävällinen, iloinen, toimelias ja helposti oppiva, sillä se on miellyttämishaluinen. Terrierinä se on kuitenkin aika-ajoin itsepäinen. Se säilyttää iloisen sekä vilkkaan luonteensa pitkään vanhetessaankin. == Alkuperä == Kerrynterrieri on kehittynyt Irlannin maalaisväestön käytössä olleista koirista, joista syntyi myös toinen rotu, vehnäterrieri. Alkuperäiset koirat olivat maaseudun yleiskoiria, jotka toimivat lampaiden ja karjan kokoajina, torjuivat tuhoeläimiä, vahtivat taloa ja noutivat ammutun riistan. Sininen kerrynterrieri eriytyi omaksi muodokseen, ja se tunnustettiin myöhemmin virallisesti roduksi. == Terveys == Kerryt ovat terveitä ja pitkäikäisiä. Perinnöllisiä sairauksia ei juuri ole. Jonkin verran on tavattu lonkkaniveldysplastiaa, joka ei kuitenkaan haittaa kevyen koiran elämää. Kasvaimia kerryllä on hiukan enemmän kuin muilla roduilla. == Hoito == Karvapeite vaatii paljon hoitoa; se tulee trimmata noin kuukauden välein. ==Lähteet== ===Viitteet=== ==Aiheesta muualla== *Kerry- ja vehnäterrierikerho ry *Kennelliiton rotumääritelmä (pdf) Luokka:FCI 3 Terrierit Luokka:Terrierit Luokka:Irlantilaiset koirarodut
Zeta Cancri

Zeta Cancri (ζ Cancri /ζ Cnc) eli Tegmine, Tegmen tai Tegmeni on moninkertainen tähti Kravun tähtikuviossa noin 84 valovuoden päässä.Tegmine Jim Kaley Stars. University of Illinois Tähti on melko himmeä, kolmen kirkkaimman tähden yhteenlaskettu kirkkaus on +4.67. Tähteä pidettiin pitkään kolmoistähtenä, nyt siltä on löydetty neljäs komponentti ja neljäs tähti saattaa koostua kahdesta osasta. Tähti on Eläinradan lähellä, ja siten planeetat ja Kuu joskus peittävät sen. Tähti koostuu kahdesta parista, ζ¹ Cancri ja ζ² Cancri. Zeta Cancri näkyy kahtena jo pienellä kaukoputkella. ζ¹ Cancri koostuu komponenteista ζ Cancri A (HR 3208) ja ζ Cancri B (HR3209). ζ² Cancri puolestaan koostuu komponenteista ζ Cancri C (HR 3210) ja ζ Cancri D. ζ Cancri C on G0-5V-tyypin keltainen pääsarjan tähti. D-tähti on himmeä punainen kääpiö, tai kaksi toisiaan kiertävää punaista kääpiötä. == Lähteet == == Aiheesta muualla == *Tegmine Alcyonessa Luokka:F-spektriluokan pääsarjan tähdet Luokka:G-spektriluokan tähdet
Bharata Natya Shastra

Bharata Natya Shastra on veda-kirjallisuuteen kuuluva vanha intialainen draamaa ja sen teoriaa käsittelevä sanskritinkielinen teos. Sen kirjoitti pyhimys Bharata Muni, jonka sanotaan olleen opusta kirjoittaessaan itsensä Brahman innoittama. Kirja ajoittuu luultavasti ajalle 400–200 eaa. Joidenkin tutkijoiden mielestä kirjalla on useita kirjoittajia usean vuosisadan aikana. Kirja on muun muassa klassisen intialaisen tanssin Bharata Natyamin perusteena. Kirja koostuu kuudesta tuhannesta sutrasta eli runosäkeestä. Kirja sisältää näyttelijöille ja näytelmäkirjailijoille yllättävän tarkkaa tietoa draaman eri lajeista ja niihin käytettävistä tekniikoista aina maskeeraukseen ja tilankäyttöön asti. Luokka:Hindulaiset kirjoitukset
Rekapitulacija 1980–84

Rekapitulacija 1980–84 on slovenialaisen Laibach-yhtyeen toinen albumi. Se julkaistiin ensimmäisen kerran tupla-LP:nä toukokuussa 1985. Koska levy julkaistiin Jugoslavian ulkopuolella, se sisältää myös samoja kappaleita kuin yhtyeen ensimmäinen levy. == Kappaleet == Reskripcija # Cari amici (suom. Rakkaat ystävät) # Zmagoslavje volje (Tahdon riemuvoitto) # Jaruzelsky # Smrt za smrt (Kuolema kuolemasta) Resekcija # Sila (Voima) # Dokumenti # Sredi bojev (Taisteluiden keskellä) Restavracija # Panorama 14 # Mi kujemo bodočnost (Taomme tulevaisuutta) # Brat moj (Veljeni) # Slovenska žena (Slovenialaisnainen) Resolucija # Boji (Kamppailu) # Ti, ki izzivaš (Kenet haastat) # Perspektive (Perspektiivi) # Mars Vuoden 2002 remasteroidulla CD- painoksella lisäksi: # Vade retro Satanas (Mene takaisin, Saatana) # Smrt za smrt Kappaleet tehnyt Laibach. Kappaleet 1–5 tuottanut Igor Vidmar ja Laibach, muut kappaleet tuottanut Laibach. == Levyn teko == Cari amici on live- nauhoitus Novi Rock -festivaaleilta 10. syyskuuta 1982. Sredi bojev on live- nauhoitus Berliinistä 1983. Remasteroidun CD-version ylimääräiset kappaleet ovat live-nauhoituksia Ljubljiasta 2000. Muut kappaleet nauhoitettu Studio Metrossa Ljubljanassa 1980–1984. Slovenska zena -kappaleessa laulaa Laibachin sivuprojektin Germanian laulaja Anja Rupel. Luokka:Vuoden 1985 albumit Luokka:Laibachin albumit
Devadasi

pienoiskuva|Kaksi devadasia Tamil Nadussa 1920-luvulla. Devadasi on entisaikojen intialainen temppelitanssija ja kurtisaani. Sana tarkoittaa "jumalan palvelijaa". Devadasien perinne alkoi keskiajalla. Devadasien tehtävänä oli erilaisin menoin ja tanssien palvoa miespuolista jumalaa. Mutta nykyään devadasit ovat yleensä temppeliprostituoituja. Devadasien prostituutiota lienee esiintynyt jo varhain, mutta devadasit keskittyivät tanssimisen sijasta enemmän prostituutioon brittien siirtomaavallan aikana. Brittihallinto, ylemmät kastit ja kaksi intialaista osavaltiota yrittivät lakkauttaa 1930-luvulla devadasien prostituutioon viittaavan toiminnan. Tämä ja myöhempi devadasien toiminnan muuttaminen laittomaksi ajoi devadasit marginaaliin.Devadasien määrä onkin ollut pitkään laskussa, mutta perinne on säilynyt sitkeänä. 1980-luvulla intialaiset osavaltiot Andhra Pradesh ja Karnataka ovat yhä pyrkineet kitkemään devadasien perinnettä siinä onnistumatta. Intian ihmisoikeuskomission mukaan yksin Karnatakassa oli vuonna 2022 noin 70 000 devadasia. Köyhät perheet hankkivat rahaa luovuttamalla tyttöjään devadaseiksi. Myötäjäisperinteen vuoksi perheet näkevät monesti tyttärensä taakkana. Sukupuolitaudeista hengissä selvinneet entiset devadasit elävät yleensä köyhinä. Entisaikojen devadasit olivat korkealla yhteiskuntahierarkiassa ja yleensä rikkaita ja hyvin koulutettuja temppeleissä tanssivia taitavia esiintyjiä. Devadasien alkuperäisestä tanssimuodosta, Dasi Attamista, kehittyi nykyisen Intian tärkeimpiin lukeutuva klassinen tanssityyli Bharata Natyam, joka pyrki nimenvaihdoksellaan ja tradition muunnoksellaan eroon kurtisaanimaineestaan. == Lähteet == Luokka:Intialainen tanssi Luokka:Kurtisaanit Luokka:Seksuaalisuus ja uskonto Luokka:Hindulaisuuden käytännöt Luokka:Naiset ja uskonto
Éder Jofre

Éder Jofre (26. maaliskuuta 1936 São Paulo – 2. lokakuuta 2022) oli brasilialainen ammattinyrkkeilyn maailmanmestari. Jofre edusti maataan vuoden 1956 kesäolympialaisissa Melbournessa, missä hän putosi puolivälierissä. Olympialaisten jälkeen hän ryhtyi ammattilaiseksi, ja voitti ensimmäisessä ammattilaisottelussaan 21-vuotissyntymäpäivänään 26. maaliskuuta 1957 Raúl Lópezin viidennen erän tyrmäyksellä. 19. helmikuuta 1960 hän voitti Etelä- Amerikan kääpiösarjan mestaruuden Ernesto Mirandalta ja puolusti titteilään häntä vastaan menestyksekkäästi kesäkuussa. Oteltuaan 37 ammattilaisottelua, joista saldona 34 voittoa ja kolme ratkaisematonta, Jofre pääsi 18. marraskuuta 1960 ottelemaan kääpiösarjan avoimena olleesta NBA-liiton maailmanmestaruudesta Eloy Sanchezia vastaan ja voitti tyrmäyksellä kuudennessa erässä. Hän puolusti maailmanmestaruuttaan onnistuneesti seitsemän kertaa, Piero Rolloa, Ramon Ariasta, Johnny Caldwellia, Herman Marquesia, WBA:n tunnustamana Jose Medeliä, WBA:n ja myös WBC:n tunnustamana Katsutoshi Aokia, Johnny Jamitoa ja Bernardo Caraballoa vastaan, kunnes 18. toukokuuta 1965 Japanin Nagoyassa käydyssä ottelussa hävisi isäntämaan Fighting Haradalle kaikin tuomariäänin. Hän kohtasi Haradan uudelleen kesäkuussa 1966 Tokiossa, ja myös tällä kertaa Harada vei voiton täydet 15 erää kestäneessä kamppailussa. Haradaa vastaan kärsityn toisen tappion jälkeen Jofre lopetti uransa mutta palasi kehiin kolmen vuoden tauon jälkeen höyhensarjalaisena. Hän saavutti 14 peräkkäistä voittoa ennen kuin 5. toukokuuta 1973 pääsi jälleen ottelemaan maailmanmestaruudesta. Täydet 15 erää kestäneessä WBC-liiton tunnustamassa höyhensarjan maailmanmestaruusottelussa hän voitti kuubalaisen Jose Legran. Seuraavan vuoden lokakuussa hän puolusti mestaruuttaan Vicente Saldivaria vastaan neljännen erän tyrmäyksellä, mutta menetti mestaruutensa seuraavana vuonna oltuaan estynyt puolustamaan sitä. Jofre otteli vielä seitsemän ottelua kunnes lopetti tyrmäämättömänä syksyllä 1973. == Lähteet == == Aiheesta muualla == * Eder Jofre International Boxing Hall of Famessa * Ammattilaisnyrkkeilytilastot BoxRec-tietokannassa Luokka:Brasilialaiset nyrkkeilijät Luokka:Vuonna 1936 syntyneet Luokka:Vuonna 2022 kuolleet
Kalki

Kalki (devanagari: कल्कि; lit. saastan tuhoaja) on hinduperinteessä Vishnun kymmenes inkarnaatio tai avatar, eli ruumiillistuma, joka ilmestyy maan päälle parhaillaan käynnissä olevan Kali Yugan eli pimeyden aikakauden aikana. Kalkin sanotaan tulevan valkoisella hevosella ratsastaen ja tuovan mukanaan tuomiopäivän, jona ihmiset pelastuvat tai tuhoutuvat riippuen eletystä elämästään. Oppi Kalkista omaksuttiin hindulaisuuteen Persian zarathustralaisesta uskonnosta. Kalki tunnetaan myös buddhalaisuudessa ja osissa islamia (Ahmadiyya). ==Lähteet== == Aiheesta muualla == Luokka:Vishnun muodot
Kali Yuga

Kali Yuga on hindulaisuudessa yksi maailmankaikkeuden neljästä ikuisesti toistuvasta kehitysjaksosta eli yugasta. Kolme muuta jaksoa ovat Krita Yuga eli Satya Yuga, Treta Yuga ja Dvapara Yuga, joista jokainen on lyhyempi ja henkisesti ja moraalisesti rappeutuneempi kuin edellinen. Kali Yuga on nyt käynnissä oleva ajanjakso; sen sanotaan alkaneen vuonna 3102 eaa. ja kestävän 432 000 vuotta. Kali Yugan lopussa maailma tuhoutuu, ja se luodaan uudelleen, kun kierto alkaa alusta. == Lähteet == Luokka:Hindulainen usko ja oppi
Kathakali

Kathakali on monimutkainen naamiotanssi Keralan osavaltiosta Intiasta. Se on yksi Intian klassisista draamatansseista. Se on sekoitus esi-arjalaisia dravidalaistansseja sekä myöhäisempiä brahmiinivaikutteita. == Lähteet == == Aiheesta muualla == Luokka:Intialainen tanssi Luokka:Kerala
Kathak

Kathak on tuhansia vuosia vanha pohjoisintialainen tanssiperinne, joka juontaa juurensa niin sanottuun Vediseen aikakauteen, jolloin Intian kansalliseepokset Mahabharata ja Ramayana kirjoitettiin. Kathakille ominaista on tarkka ja nopea rytminen liikkuminen tablarummun soittamien monimutkaisten taalojen tahtiin ja tarinankerronta erilaisten eleiden ja käsiliikkeiden, mudrien avulla. Tanssi on kehittynyt islamilaisen kulttuurin vaikutuspiirissä, mutta ei ole luonteeltaan uskonnollinen, toisin kuin intialaiset tanssit yleensä. Tanssi edellyttää virtuoositekniikkaa, erityisesti sen jalkatyö. Tanssija Sonia Sabri on kehittänyt kathakia ja tuonut siihen uusia ideoita. == Lähteet == == Aiheesta muualla == Luokka:Intialainen tanssi
Afonso Alves

Afonso Alves Martins Júnior (s. 30. tammikuuta 1981 Belo Horizonte, Brasilia) on brasilialainen jalkapalloilija, pelipaikaltaan hyökkääjä. Alves aloitti ammattilaisuransa kotimaassaan Atlético Mineiron joukkueessa. Vuonna 2002 hän siirtyi Ruotsiin Örgryten riveihin. Vuonna 2004 Alves siirtyi toisen ruotsalaisseuran Malmön joukkueeseen. Hän saavutti seurassa samana vuonna Ruotsin-mestaruuden. Vuonna 2006 Alves siirtyi Heerenveenin riveihin 4,5 miljoonalla eurolla. Hän voitti heti ensimmäisellä kaudellaan Eredivisien maalikuninkuuden tehtyään peräti 34 maalia. Toukokuussa 2007 hänet valittiin ensimmäistä kertaa Brasilian maajoukkueeseen. Lokakuussa 2007 Alves teki seitsemän maalia Eredivisie-ottelussa Heraclesia vastaan. Tammikuussa 2008 Alves siirtyi Englannin valioliigan Middlesbroughiin 12,7 miljoonalla punnalla, joka oli seuran siirtokorvausennätys. Kauden päätteeksi Middlesbrough putosi Englannin mestaruussarjaan mikä on toiseksi korkein sarjataso Englannin jalkapallossa. Syyskuussa 2009 Alves siirtyi pelaamaan Quatariin. == Aiheesta muualla == * Profiili Middlesbroughin sivustolla Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Odissi

Odissi on tanssityyli, jota pidetään yhtenä Intian vanhimmista klassisista tanssityyleistä. Odissia tanssitaan Odishan osavaltiossa, Intian itärannikolla. Tyyli rekonstruoitiin uudelleen suhteellisen äskettäin muun muassa temppeleistä löytyneistä Odissin asentoja kuvaavista kivipatsaista sekä vanhoista Natya Shastra -veda-kirjan kuvauksista, jotka koskivat tanssin kulkua. Odissi-esitykset olivat 1960-luvulla vain 10–15 minuutin katkelmia kokonaisista tansseista, kun nykyään tyyli on jo yhtenäinen ja hienostuneimpia klassisen intialaisen tanssin lajeja. Odissia pidetään tyyliltään Dasi Attamin ja Kuchipudin sivuversona. Suuria erojakin löytyy, sillä Odississa käytetään esimerkiksi pohjoisintialaista musiikkia, kun taas Dasi Attamissa ja Kuchipudi-tanssissa käytössä on karnaattinen eli eteläintialainen musiikki. Odissin liikkeet ovat näyttäviä, ja mudrilla on merkittävä osuutensa tanssissa. Luokka:Intialainen tanssi Luokka:Odisha
Manipuri

Manipuri on koillisintialaisessa Manipurissa, Myanmarin (Burman) rajalla kehittynyt klassinen tanssiperinne. Manipuri on paikalliselta nimeltään "Jagoi". Manipurin taustalla on uskonnolliset temppelitanssiperinteet. Tanssin historiasta ei ole paljoakaan tietoja, varmuudella se mainitaan ensi kerran vasta vuonna 1714. Manipurilaiset ovat hyvin uskonnollisia ja siellä palvotaan yleisesti Radhaa ja Krishnaa, jotka usein esiintyvät manipuri-tanssin teemoissa. Manipuria alettiin julkisesti esittää vasta 1900-luvun alussa. Tyylilaji sai laajempaa huomiota osakseen vasta nobelkirjailija Rabindranath Tagoren ihastuttua tanssiin 1920-luvulla. Tagore perusti yliopiston Kolkatan pohjoispuolelle Santiniketaniin, jossa yhä tänään opetetaan manipuria tanssijamestareiden johdolla. Muita manipurilaisia klassisia tansseja: * Ras Lila * Lai Haroba * Bharat Yuddha * Lanka Kand * Gouda Lila * Pung Cholom * Kartal Cholom * Mandilla Cholom * Duff Cholom * Dhol Cholom * Kubak Ishai * Tal Rasak Luokka:Intialainen tanssi Luokka:Manipur
Kuchipudi

Kuchipudi on klassinen intialainen tanssityyli Andhra Pradeshin osavaltiosta, Intiasta. Kuchipudi sai nykyisen nimensä pienen eteläintialaisen Kuchipudin kylän mukaan, koska kylän brahmiinit harjoittivat siellä tätä tanssiperinnettä. Kuchipudi on myös suhteellisen suosittua länsimaalaisten keskuudessa ja nykyään löytyy jo monia tanssityylille omistautuneita eurooppalaisia ja amerikkalaisia tanssijoita. Luokka:Intialainen tanssi Luokka:Andhra Pradesh
Mohiniattam

Mohiniattam (Mohini Attam) on eteläintialaisen Keralan osavaltion klassinen tanssiperinne. Tanssi on saanut nimensä Vishnun feminiinisestä muodosta Mohini Attamista. Mohiniattam-tanssi on naistanssijalle tarkoitettu pehmeästi soljuva soolotanssi, jonka tyyli kuvastaa feminiinisyyttä, houkuttelevuutta ja naisellista kauneutta. Tanssi soveltuu etenkin naimattomien naisten miesten houkutustanssiksi. Tanssin tekniikka muistuttaa paljolti Dasi Attamia ja sisältää viitteitä myös Kathakalin mudroihin. Tanssin musiikki on eteläintialaista, karnaattista musiikkia,joka lauletaan malaijiksi. Mohini Attamia on helpompi esittää kuin monia muita klassisia tanssilajeja. Se ei sisällä Dasi Attamin hartautta ja jumalien palvelusta, siinä ei ole Kathakin vaikeita rytmejä eikä Kathakalin monimutkaista näyttämöllepanoa. Puvustuksena on yksinkertainen valkoinen sari. Mohini Attam vaatii luonnollisesti harjoittelua niin kuin mikä tahansa tanssilaji, mutta on huomattavasti helpompaa kuin muut Intian klassiset tanssilajit. Luokka:Intialainen tanssi Luokka:Kerala
Sattriya Nritya

thumb|Sattriya-tanssijoita Sattriya Nritya tai Sattriya on klassinen intialainen tanssiperinne Assamista, Koillis-intiasta. Uskonnollista Sattriya Nrityaa tanssittiin luostareiden kätköissä aina 1800-luvun puoliväliin asti, kunnes sitä alettiin esittää taidemuotona myös ulkopuoliselle yleisölle. Sangeet Natak Akademi hyväksyi Sattriya Nrityan Intian kahdeksanneksi klassiseksi tanssiperinteeksi vasta 15. marraskuuta 2000. == Lähteet == == Aiheesta muualla == Luokka:Intialainen tanssi Luokka:Assam
Yakshagana

Yakshagana (Tuluksi:ಯಕ್ಷಗಾನ, sanskriitiksi: यक्षगान) on Karnatakan tunnetuin tanssiteatterimuoto johon kuuluu myös tanssijoiden suorittama laulu. Tanssin tarinat perustuvat Ramayanaan ja Mahabharataan. Tanssijat ovat aina miehiä ja mukana on myös koominen elementti, klovni, joka matkii ja kommentoi tämän tästä klassista tanssia suorittavien muiden tanssijoiden liikkeitä ja laulua. Yakshagaan repertuaariin kuuluu noin viisikymmentä näytelmää. Sitä esitetään yleensä ulkona kylien toreilla sadonkorjuuaikaan ilman esiintymislavaa. Yakshagana ei kuulu Intian virallisesti tunnustettuihin kahdeksaan klassiseen tanssimuotoon, vaan on eräänlaista oopperamaista kansanviihdettä joka sisältää klassista tanssia. Yakshaganaa esitetään myös nukketeatteriversiona. Luokka:Intialainen tanssi Luokka:Nukketeatteri Luokka:Tanssiteatteri Luokka:Karnataka
Hillosipuli

Hillosipuli (Allium cepa Hillosipuli-ryhmä) on valkeakuorinen, halkaisijaltaan noin kaksisenttinen sipuli. Se on miedommanmakuinen kuin keltasipuli. Hillosipulia käytetään salaateissa, lihapadoissa, liharuokien lisäkkeenä sekä cocktailpalojen koristeena ja mm. Gibson-cocktailissa. Suurin osa hillottuna myytävistä sipuleista on kuitenkin tavallisia keltasipuleita, jotka on vain kasvatettu pienikokoisiksi kylvämällä ne tiheään. Hillosipulien kylvöaika on touko-kesäkuussa. Sato korjataan elokuussa. == Lähteet == Luokka:Sipulit
Giuseppe Sinopoli

Giuseppe Sinopoli (2. marraskuuta 1946 – 20. huhtikuuta 2001) oli italialainen kapellimestari ja säveltäjä. Hän toimi Philharmonian ylikapellimestarina 1984–1994 ja Dresden Staatskapellen ylikapellimestarina 1992–2001. Sinopoli tuli tunnetuksi muun muassa italialaisen oopperan sekä Richard Straussin tulkinnoistaan. Hän kuoli keväällä 2001 sydänkohtaukseen ollessaan johtamassa Giuseppe Verdin Aidaa Berliinissä. == Lähteet == Luokka:Italialaiset kapellimestarit Luokka:Vuonna 1946 syntyneet Luokka:Vuonna 2001 kuolleet
Christoph von Dohnányi

Christoph von Dohnányi [ˈkʁɪstɔf fɔn ˈdɔxnaːnjiː] (s. 18. syyskuuta 1929) on saksalainen kapellimestari. Dohnányi syntyi Berliinissä, ja hänen vanhempi veljensä on poliitikko Klaus von Dohnányi. Hän luki lakia Münchenissä, mutta siirtyi vuonna 1948 opiskelemaan orkesterinjohtoa, pianonsoittoa ja sävellystä Staatliche Hochschule für Musikiin. Christopherin isä oli saksalainen juristi Hans von Dohnányi jonka natsit teloittivat 8. huhtikuuta 1945, koska tämä oli osallistunut Hitlerin vastaiseen salaliittoon. Christoph von Dohnányi on toiminut vuodesta 1997 Philharmonia-orkesterin ylikapellimestarina. Lisäksi Dohnányi toimi mm. Clevelandin orkesterin kapellimestarina 1984–2002. Dohnányi, Christoph von Dohnányi, Christoph von Dohnányi, Christoph von
Ulf Schirmer

Ulf Schirmer (s. 1959) on saksalainen kapellimestari. Hän toimi vuosina 1995–1998 Tanskan kansallisen sinfoniaorkesterin ylikapellimestarina. Schirmerin levyttämiin teoksiin kuuluu mm. Carl Nielsenin, Franz Lehárin, Alban Bergin, Richard Straussin sekä Bohuslav Martinůn tuotantoa. Luokka:Saksalaiset kapellimestarit Luokka:Vuonna 1959 syntyneet Luokka:Elävät henkilöt
Grégory Lemarchal

Grégory Lemarchal (13. toukokuuta 1983 – 30. huhtikuuta 2007) oli ranskalainen laulaja. Lemarchal nousi maineeseen voitettuaan Star Academy Francen neljännen tuotantokauden Ranskassa. Hänen ensisinglensä "Ecris l'histoire" nousi Ranskan hittilistan kakkoseksi. Debyyttialbumi Je deviens moi nousi listaykköseksi ja myi platinaa. Lemarchalin muihin saavutuksiin kuuluu "Même si" -duetto Lucie Silvasin kanssa. Lemarchalilla todettiin varhaislapsuudessa kystinen fibroosi, jonka komplikaatiot aiheuttivat hänen ennenaikaisen kuolemansa 23-vuotiaana. == Aiheesta muualla == * Viralliset sivut Luokka:Ranskalaiset laulajat Luokka:Vuonna 1983 syntyneet Luokka:Vuonna 2007 kuolleet
Petteri Salomaa

Juha Petteri Salomaa (s. 26. elokuuta 1961 Helsinki) on suomalainen oopperalaulaja, äänialaltaan baritoni. Salomaa voitti Lappeenrannan valtakunnalliset laulukilpailut vuonna 1981. Oopperalaulajan loppututkinnon Salomaa suoritti Sibelius-Akatemiassa 1989 ja musiikin tohtorin tutkinnon 2003. Salomaa toimi Sibelius-Akatemian laulumusiikin määräaikaisena professorina 2003–2008. Hänet nimitettiin uudelleen laulutaiteen professorin tehtävään viiden vuoden määräajaksi 1.8.2014 alkaen. Salomaa on esiintynyt eri oopperataloissa, tehnyt lukuisia rooleja ja yli 30 levytystä. Hän vierailee muun muassa Suomen Kansallisoopperassa. Salomaa oli Sysmän Suvisoiton taiteellinen johtaja 2000–2005. Petteri Salomaa toimi Taideyliopiston hallituksessa 2018–2021. == Lähteet == == Aiheesta muualla == *Festium Oy Luokka:Suomalaiset baritonit Luokka:Sibelius-Akatemian professorit Luokka:Vuonna 1961 syntyneet Luokka:Elävät henkilöt
Joni James

pienoiskuva|Joni James vuonna 1962. Joni James (oikealta nimeltään Giovanna Carmella Babbo) (22. syyskuuta 1930 Chicago, Yhdysvallat – 20. helmikuuta 2022 West Palm Beach, Florida) oli yhdysvaltalainen pop-laulajatar. James syntyi amerikanitalialaiseen perheeseen ja varttui Chicagossa yhtenä kuudesta sisaruksesta. Hänen isänsä kuoli Jamesin ollessa viisivuotias. Hän opiskeli nuorena näyttelemistä ja tanssia ja liittyi paikalliseen tanssiryhmään käytyään koulunsa loppuun. Hän esiintyi televisiomainoksessa, mistä MGM:n johto löysi hänet ja teki levytyssopimuksen vuonna 1952. Jamesin singleä "Why Don't You Believe Me" myytiin miljoonia kappaleita, ja se nousi myyntilistoille sekä Yhdysvalloissa että Britanniassa. James levytti yli 40 albumia, joita myytiin yli 100 miljoonaa kappaletta. Hän sai tähden Hollywood Walk of Famelle 1969. == Lähteet == == Aiheesta muualla == * Joni Jamesin viralliset kotisivut Luokka:Yhdysvaltalaiset laulajat Luokka:Hollywood Walk of Fame Luokka:Vuonna 1930 syntyneet Luokka:Vuonna 2022 kuolleet
Raimo Laukka

Raimo Heikki Laukka (s. 14. lokakuuta 1954 Kestilä) on suomalainen oopperalaulaja, baritoni. Laukka opiskeli Sibelius-Akatemiassa 1983–1989. Hän oli kiinnitettynä Suomen Kansallisoopperan solistikuntaan 1989–2009.Kangasniemen musiikkiviikot Laukka on vieraillut muun muassa Bonnin oopperassa ja Berliinin valtionoopperassa (Staatsoper Unter den Linden) sekä esiintynyt konserttilaulajana Euroopassa ja Yhdysvalloissa.Andante: Klassisen musiikin tietosanakirja. WSOY, 2002. ISBN 951-0-27134-9. Hän on esiintynyt myös Savonlinnan Oopperajuhlilla. ==Rooleja== Raimo Laukan oopperarooleja: *Figaro Figaron häät * Don Giovanni, Don Giovanni * Guglielmo, Così fan tutte * Papageno, Taikahuilu * Germont, La Traviata * Luna, Trubaduuri * Rodrigo, Don Carlos * Scarpia, Tosca * Escamillo, Carmen * Valentin, Faust * Jevgeni Onegin, Jevgeni Onegin * Wolfram, Tannhäuser * Jussi Harri, Pohjalaisia == Palkintoja ja tunnustuksia == * Lappeenrannan laulukilpailun voitto 1987. * Ilmajoen Merikanto-laulukilpailun voitto 1986. * Wienin kansainvälisen Belvedere-laulukilpailun finalisti 1988. == Lähteet == == Aiheesta muualla == * * Taiteilijan kotisivu Luokka:Suomalaiset baritonit Luokka:Vuonna 1954 syntyneet Luokka:Elävät henkilöt
Margareta Haverinen

Brita Margareta Haverinen (oik. Brandt, ent. Haverinen-Hansen; s. 23. marraskuuta 1952 Hämeenlinna) on suomalainen oopperalaulaja, äänialaltaan dramaattinen sopraano. Haverisen kilpailumenestyksiä ovat finaalipaikka Tšaikovski-kilpailussa sekä voitot Lappeenrannassa 1975 ja Geneven kansainvälisessä kilpailussa 1978. == Ura == Haverinen opiskeli Sibelius- Akatemiassa laulua Jolanda di Maria Petrisin johdolla sekä viulunsoittoa Ari Angervon johdolla, mutta luopui viulistin urasta laulukilpailuvoittojen vauhditettua hänen kansainvälistä uraansa. Hänen ohjelmistonsa käsittää noin 60 teosta orkesterille ja solistille Beethovenista Luigi Nonoon. Hän on tehnyt oopperavierailuja useisiin Euroopan maihin. Hänen roolinsa ovat vahvoja naishahmoja, kuten Giacomo Puccinin Tosca ja Turandot sekä Richard Wagnerin Ringin Brünnhilde. Vuonna 2009 Haverinen väitteli musiikin tohtoriksi tutkimuksella Laulajaidentiteetti – avain työelämään: Huomioita laulajan äänen, habituksen ja ohjelmiston suhteesta. Hänelle myönnettiin taiteilijaeläke vuonna 2018. == Lähteet == == Aiheesta muualla == * * Luokka:Suomalaiset sopraanot Luokka:Vuonna 1952 syntyneet Luokka:Elävät henkilöt
Brenda Lee

Brenda Lee (11. joulukuuta 1944) on yhdysvaltalainen laulaja. Hän on esittänyt uransa aikana usean musiikkigenren kappaleita ja oli 1960-luvun suosituimpia artisteja. Leellä on useaan musiikkilajiin sopiva alttoääni, ja hän on laulanut muiden muassa poppia, rock'n rollia, rockabillyä ja kantria. Lee on ensimmäisiä rock'n roll -artisteja ja ensimmäinen naisrokkari. Lee aloitti laulajan uransa jo 13-vuotiaana. Hänet on hyväksytty Rock & Roll Hall of Fameen. Leen levyjä on myyty yli sata miljoonaa kappaletta.Brenda Lee Rockhall.com Lee oli 1960-luvulla Yhdysvalloissa eniten listakappaleita osakseen saanut naisartisti. Lee oli myös 1960-luvun neljänneksi suosituin artisti tai yhtye Yhdysvalloissa. Leen tunnetuimpia kappaleita ovat jouluklassikko "Rockin' Around the Christmas Tree" ja rakkauslaulu "I'm Sorry". Jouluklassikko levytettiin vuonna 1958, kun Lee ei ollut vielä täyttänyt 14:ää vuotta. Lee on Elviksen esittämänä tunnetumman "Always On My Mind" -kappaleen alkuperäinen esittäjä. "Rockin' Around the Christmas Tree" nousi ennen vuoden 2023 joulua Yhdysvaltain singlelistan ykköseksi 65 vuotta levyn julkaisemisen jälkeen ja Leestä tuli näin 78-vuotiaana vanhin listaykkösenä ollut artisti. Lee on syntynyt Atlantassa Georgian osavaltiossa. Leestä on käytetty nimitystä "Little Miss Dynamite" hänen levytettyään vuonna 1957 kappaleen "Dynamite" ja koska hän on pienikokoinen ja hänellä on voimakas ääni. Lee on ensimmäisiä artisteja, jolla oli kansainvälinen fanikunta. == Albumit == * 1959: Grandma, What Great Songs You Sang! * 1960: Brenda Lee * 1960: This Is... Brenda * 1961: Emotions * 1961: All the Way * 1962: Sincerely * 1962: Brenda, That's All * 1963: All Alone Am I * 1963: Let Me Sing * 1964: By Request * 1964: Merry Christmas From Brenda Lee * 1965: Top Teen Hits * 1965: The Versatile Brenda Lee * 1965: Too Many Rivers * 1966: Bye Bye Blues * 1966: 10 Golden Years * 1966: Coming On Strong * 1967: For the First Time, Brenda and Pete * 1968: Good Life * 1969: Reflections In Blue * 1969: The Show For Christmas Seals * 1969: Johnny One Time * 1970: Memphis Portrait * 1973: A Whole Lotta Love * 1973: The Brenda Lee Story: Her Greatest Hits * 1974: Brenda * 1974: New Sunrise * 1975: Brenda Lee Now * 1975: Sincerely, Brenda Lee * 1976: L.A. Sessions * 1980: Even Better * 1980: Take Me Back * 1980: Little Miss Dynamite * 1981: Only When I Laugh * 1982: Greatest Country Hits * 1983: Kris, Willie, Dolly & Brenda...the Winning Hand * 1983: 25th Anniversary * 1984: The Very Best of Brenda Lee * 1985: Feels So Right * 1991: Brenda Lee * 1991: A Brenda Lee Christmas * 1992: Greatest Hits Live * 1994: The Very Best of Brenda Lee * 1995: Coming On Strong == Lähteet == == Aiheesta muualla == *Brenda Leen viralliset kotisivut Luokka:Yhdysvaltalaiset laulajat Luokka:Grammy-palkinnon saajat Luokka:Rock and Roll Hall of Fame Luokka:Vuonna 1944 syntyneet Luokka:Elävät henkilöt
Tero Hannula

Tero Hannula (salanimi Reima Vesa; s. 23. helmikuuta 1946 Vehmaa) on suomalainen oopperalaulaja. Hän voitti Vaasan laulukilpailun miesten oopperasarjan vuonna 1974 ja Lappeenrannan laulukilpailun vuonna 1975Otavan iso musiikkitietosanakirja, 951-1-02380-2, toim. Erkki Ala-Könni ja muut. Hannula on laulanut eri oopperoissa. Hannula on opiskellut Turun konservatoriossa ja jatkanut opintoja Wienissä. Hän on julkaissut tangolevyn yhdessä saksalaisen Rädelchen-yhtyeen kanssa (Musikverlag H. Burger & M. Müller). Opiskeluaikanaan hän toimi viihdelaulajana ja käytti nimeä Reima Vesa. Hannulan isä oli laulaja Heikki Hannula. ==Lähteet== * ===Viitteet=== Luokka:Suomalaiset baritonit Luokka:Vuonna 1946 syntyneet Luokka:Elävät henkilöt
Donald Faison

Donald Adeosun Faison (s. 22. kesäkuuta 1974, New York, New York, Yhdysvallat) on yhdysvaltalainen näyttelijä. Faison on parhaiten tunnettu roolihahmona Murray Duvall Clueless-elokuvassa ja samannimisessä televisiosarjassa, sekä Dr. Christopher Turkina Tuho-osasto-televisiosarjassa. Hän on esiintynyt myös elokuvissa Kick-Ass 2, Uptown Girls, Big Fat Liar – valehtelija ja Remember the Titans sekä televisiosarjassa Sabrina, teininoita (Sabrina The Teenage Witch). ==Aiheesta muualla== *Donald Faisonin virallinen kotisivu * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Johnny Mathis

thumb|Johnny Mathis John Royce Mathis (s. 30. joulukuuta 1935) on yhdysvaltalainen viihde- ja jazzlaulaja. Hän on voittanut kaksi Grammy- palkintoa. Hän aloitti laulamisen 1956, jolloin ilmestyi hänen esikoisalbuminsa Johnny Mathis. Mathisin tunnetuimpia kappaleita on vuonna 1957 julkaistu "Wonderful! Wonderful!". == Aiheesta muualla == * Johnny Mathisin viralliset kotisivut Luokka:Yhdysvaltalaiset laulajat Luokka:Grammy- palkinnon saajat Luokka:Hollywood Walk of Fame Luokka:Vuonna 1935 syntyneet Luokka:Elävät henkilöt
A. R. Rahman

Allah Rakha Rahman (, ; syntyjään Arunachalam Sehgar Dileep Kumar, ; s. 6. tammikuuta 1967 Madras, Madras, Intia) on kansainvälisesti tunnettu intialainen muusikko. Hän soittaa muun muassa kosketinsoittimia, kitaraa ja lyömäsoittimia. Rahman toimii myös laulajana ja säveltäjänä. == Palkinnot == Rahman on voittanut uransa aikana useita palkintoja. Slummien miljonääri -elokuvaa varten tekemästään musiikista hänet palkittiin muun muassa parhaan musiikin sekä parhaan laulun (”Jai Ho!”) Oscar-palkinnoilla vuonna 2009. Rahman voitti myös kaksi Grammy-palkintoa. Myös kotimaassaan Intiassa Rahman on voittanut useita palkintoja elokuviin tekemästään musiikista. Esimerkiksi Filmfare Awards -palkintoja hän on saanut 32, joista 17 on ollut eteläintialaisille elokuville jaettavia Filmfare Awards South -palkintoja. Hän on myös voittanut kuusi arvostettua National Film Awards -palkintoa. == A. R. Rahman ja Suomi == Rahman on säveltänyt yhdessä Värttinän kanssa vuonna 2006 ensi-iltansa saaneen The Lord of the Rings -musikaalinäytelmän. Rahman nousi kesällä 2009 Suomen virallisen singlelistan ykköseksi The Pussycat Dollsin kanssa esittämällään laululla ”Jai Ho! (You Are My Destiny)”. == Lähteet == == Aiheesta muualla == * Kotisivut * * Luokka:Intialaiset laulajat Luokka:Intialaiset säveltäjät Luokka:Intialaiset elokuvasäveltäjät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1967 syntyneet Luokka:Elävät henkilöt
Clueless

Clueless on yhdysvaltalainen komediaelokuva vuodelta 1995. Se pohjautuu löyhästi Jane Austenin Emmaan. Elokuvan kirjoitti ja ohjasi Amy Heckerling ja tuotti Scott Rudin. Elokuvan pääosia näyttelivät Alicia Silverstone, Paul Rudd, Brittany Murphy, Stacey Dash ja Dan Hedaya. Clueless oli yllätysmenestys. Elokuvan päähenkilö Cher on shoppailua harrastava tyttö, jonka elämä on melko tyhjänpäiväistä. Hän etsii elämänsä rakkautta ja koettaa selvitä nuorten elämän karikoista. The New York Timesin kriitikot valitsivat Cluelessin vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. Clueless oli ensimmäisiä elokuvia, joissa suomalainen matkapuhelinvalmistaja Nokia teki voimakasta tuotesijoittelua kansainvälisen laajentumisensa alkuaikoina. Päähenkilön kädessä nähtiin Frank Nuovon muotoilema analoginen Nokia 232 -puhelinmalli. == Lähteet == == Aiheesta muualla == * Luokka:Vuoden 1995 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat Luokka:Amy Heckerlingin ohjaamat elokuvat Luokka:Elokuvat ystävyydestä
Laila Kohonen

Laila Kohonen (22. helmikuuta 1934 Savitaipale – 21. kesäkuuta 2022 Tammela) oli suomalainen lastenkirjailija. Koulutukseltaan Kohonen oli luokanopettaja Turun opettajakorkeakoulusta. Hän asui vuodesta 1962 Tammelassa. Kohoselle myönnettiin vuonna 1983 Arvid Lydecken -palkinto teoksesta Hakkapeliitan aarre. Myös hänen teoksensa Kumisevan kiven arvoitus (2011) oli Arvid Lydecken -palkintoehdokkaana. == Lasten- ja nuortenromaanit == * Ystävämme Ebe-setä, kummitus (1980) * Hakkapeliitan aarre (1982) * Suotorpan noita (1982) * Kellokiven arvoitus (1984) * Vankkuriseikkailu (1985) * Karoliinin tytär (1988) * Hopeariipuksen salaisuus (1991) * Fordin näköinen teroitin (1992) * Linnavuoren Joho (1995) * Haaraparran tytär (1996) * Linnan uhka (1998) * Sankarimitali (1999) * Tuplat ja Lapin taika (2000) * Taavitin puinen kissa (2001) * Tuplat ja mustakantinen vihko (2004) * Noora ja Oolannin sota (2005) * Hakkapeliitan poika (2010) * Kumisevan kiven arvoitus (2011) == Lähteet == Luokka:Suomalaiset lasten- ja nuortenkirjailijat Luokka:Vuonna 1934 syntyneet Luokka:Vuonna 2022 kuolleet
Leonor (Espanjan prinsessa)

Prinsessa Leonor (Leonor de Todos los Santos de Borbón y Ortiz, s. 31. lokakuuta 2005) on Espanjan kuninkaan Felipe VI:n ja kuningatar Letizian esikoistytär ja Asturian ruhtinatar. Prinsessa Leonorilla on 29. huhtikuuta 2007 syntynyt sisar, prinsessa Sofía. Isänsä noustua valtaistuimelle on Leonor kruununperimysjärjestyksessä ensimmäisenä. Prinsessa Leonor kastettiin Zarzuelan palatsissa 14. tammikuuta 2006. Kasteen toimitti Madridin arkkipiispa Antonio María Rouco Varela. Prinsessa Leonorin kummeina toimivat hänen isänsä vanhemmat, kuningas Juan Carlos I ja kuningatar Sofía. Prinsessa Leonor muutti elokuussa 2021 opiskelemaan Walesissa sijaitsevaan UWC Atlantic Collegeen, jossa hän suoritti IB-tutkinnon. Elokuussa 2023 Leonor siirtyi Espanjan Zaragozaan. Seuraavan vuoden hän viettää Zaragozan sotilasakatemiassa, sitten siirtyy laivastokouluun, jossa hän purjehtii Juan Sebastian de Elcano -aluksella, jota Espanjan laivasto käyttää koulutukseen. Viimeisen vuoden hän päättää opinnot General Air Academyssa. == Kunnianosoituksia == * Kultainen talja (Espanja, 2015) == Lähteet == Luokka:Prinsessat Luokka:Espanjan kuninkaalliset Luokka:Kruununperijät Luokka:Vuonna 2005 syntyneet Luokka:Elävät henkilöt
Eija Jansson

Eija Jansson (s. 1954) on suomalainen rikoskirjailija. Hänen tuotantoaan on kustantanut mm. Myllylahti Oy sekä Nordbooks. == Julkaisut == * Matkalippu pimeyteen (2003) * Kivisydän (2004) * Hanna (2005) * Sivubisnes (salanimellä Johanna Wasenius, 2005) * Rekkamiehen morsian (2006) * Novelli antologiassa Murha myllyssä (2007) * Varastettu viattomuus (2008) * Menneisyyden varjot (2009) * Valkoinen laakso (2011) * Kielletyt huoneet (2012) * Petos peilistä katsoo (2015) * Novelli antologiassa Myrsky (2015) * Novelleja antologiassa Teetä kahdelle (2015) *Romaani Varpunen taskussa (2016) *Kustantajan kuolema (2018) *Aurinkolaiva (2019) Rikoskirjallisuuden lisäksi hän on kirjoittanut runokokoelman Ikävä jonnekin (2009) sekä lastenkirjat Satuarkku (2008), Saksanpaimenkoira Nelli (2009), Lapinkoirat Musti ja Beni (2010) sekä Sinttu, pörröpöksy keeshond (2010),Satukaruselli (2011), Urkki, dogo argentino (2012), Martti - löytökoira Espanjasta (2014), Olli Öttiäinen lähtee retkelle (2014), Suomenpystykorva Pipsa (2015) lisäksi muita julkaisuja. Luokka:Suomalaiset rikoskirjailijat Luokka:Vuonna 1954 syntyneet Luokka:Elävät henkilöt
Emma Rabbe

Emma Irmgard Marina Rabbe Ramírez (s. 18. huhtikuuta 1969 Ottawa, Ontario, Kanada) on kanadalais-venezuelalainen näyttelijä. Hän on ollut naimisissa venezuelalaisen näyttelijän Daniel Alvaradon kanssa vuodesta 1998. Emmalla on kolme poikaa, Daniel Alejandro, Diego Jose ja Calvin Daniel. Emma Rabbe tuli neljänneksi Miss Maailma -kilpailussa vuonna 1988. Emma näyttelee Tza Tza Lanzia telenovelasarjassa Tuhkimotarina. == Filmografia == === TV-sarjat === * Adorable Monica, 1990 * Bellisima, 1991 * Peligrosa, 1994 * Pecado de Amor, 1996 * Reina de Corazones, 1998 * Hechizo de Amor, 2000 * Mi Gorda Bella, 2002 * ¡Que buena se puso Lola!, 2004 * Amor a Palos, 2005 * Y Los Declaro Marido y Mujer, 2006 * La Trepadora, 2008 * Tomasa Tequiero, 2010 === Elokuvat === * 13 segundos , 2007 == Lähteet == Luokka:Venezuelalaiset näyttelijät Luokka:Vuonna 1969 syntyneet Luokka:Elävät henkilöt
Suhoi Su-26

Suhoi Su-26 on venäläinen taitolentokone. ==Tausta== Su-26:n kehitti Suhoin suunnittelutoimisto Neuvostoliitossa vuonna 1982. Sen suunnittelun aikainen tunnus oli S-42. Suunnitteluun osallistui Moskovan ilmailuinstituutti ja DOSAAF. Suunnittelu alkoi Jakovlev Jak-55 -lentokoneesta. Moottoriksi valittiin M-14 -tähtimoottori. Suurin sallittu liikehtimisen kuormitusmonikerta on +12 g ja -10 g. Jevgeni Frolov suoritti ensilennon vuonna 1984. Sarjatuotantoversio sai tunnuksen Su-26M. Potkuriksi tuli saksalainen Hoffmann. Vuonna 2003 tuotiin markkinoille uusi Su-26, joka kantaa tunnusta Su-26M3 ja jonka voimalaite on M-9F. Vuonna 1986 Su-26 -koneella voitettiin sekä miesten että naisten taitolennon maailmanmestaruus (World Aerobatics Championships). == Lähteet == * ==Aiheesta muualla== * Valmistajan sivusto Luokka:Taitolentokoneet Su-26
Unni Lindell

Unni Lindell (s. 3. huhtikuuta 1957 Oslo) on norjalainen kirjailija. Hänet tunnetaan ensisijaisesti rikoskirjailijana, mutta hän on julkaissut myös runouttautta sekä lasten- ja nuortenkirjallisuutta. Lindell opiskeli Oslon yliopistossa ja suoritti filosofian kandidaatin tutkinnon aineenaan ranskan kieli. Ennen kirjailijanuralle omistautumista hän työskenteli muutaman vuoden ajan journalismin parissa. Lindell on julkaissut suositun rikosromaanisarjan komisario Cato Isaksenista. Hänen tuotantoaan on käännetty useille kielille, myös suomeksi. Cato Isaksen -sarjan rikosromaaneista suomeksi on käännetty Käärmeenkantaja, Unenvartija, Suruvaippa, Yösisko, Orkesterimonttu, Hunajasyötti, Mörkömies ja Sokerivalhe. ==Teokset== * Käärmeenkantaja (Slangebæreren), suomentanut Tarja Teva. Helsinki: WSOY, 2001 ISBN 951-0-26189-0 * Unenvartija, (Drømmefangeren]) suomentanut Päivi Kivelä. Helsinki: WSOY, 2003. - (Sapo; 425.) ISBN 951-0-28215-4 * Suruvaippa, (Sørgekåpen) suomentanut Päivi Kivelä. Helsinki: WSOY, 2005 - (Sapo; 435.) ISBN 951-0-30711-4 * Yösisko (Nattsøsteren), suomentanut Päivi Kivelä. Helsinki: WSOY, 2006 - (Sapo; 441.) ISBN 951-0-32020-X * Orkesterimonttu (Orkestergraven), suomentanut Päivi Kivelä. Helsinki: WSOY, 2007 - (Sapo; 445.). ISBN 978-951-0-32988-7 * Hunajasyötti (Honningfellen), suomentanut Päivi Kivelä. Helsinki: WSOY, 2010 - (Sapo; 452.). ISBN 978-951-0-34567-2 * Mörkömies (Mørkemannen), suomentanut Päivi Kivelä. Helsinki: WSOY, 2011 - (Sapo; 457.). ISBN 978-951-0-36353-9 * Sokerivalhe (Sukkerdøden), suomentanut Päivi Kivelä. Helsinki: WSOY, 2013 ISBN 978-951-0-39519-6 ===Ajatelmia=== * Pidä varasi!: tässä tulee jumala ja se on kissa ('Pass opp! Her kommer gud og hun er en katt) Unni Lindell (teksti) ja Nina Reistad (kuvat); suomentanut Veijo Kiuru. Espoo: Schildt, 2004 ISBN 951-50-1429-8 ===Lastenkirjat=== * Vanhat tädit eivät muni (Gamla tanter lägger inte ägg), koonneet Mark Levengood ja Unni Lindell; suomeksi toimittaneet Seppo Bruun ja Kirsti Hakkola; suomennos: Kirsti Hakkola; kuvitus ... Christina Alvner. Espoo: Schildt, 2002. ISBN 951-50-1261-9. * Ystävä sä lapsien anna villoja (Gud som haver barnen kär har du någon ull), koonneet Mark Levengood ja Unni Lindell; suomeksi toimittaneet Seppo Bruun ja Kirsti Hakkola; suomennos: Kirsti Hakkola ja Lauri Perkki; kuvitus ... Christina Alvner. Espoo: Schildt, 2004 ISBN 951-50-1402-6. * Krokotiilit eivät puhu suomea, koonnut Unni Lindell; suomentanut Veijo Kiuru; piirroskuvitus: Eldbjørg Ribe. Helsinki: Schildt, 2007 ISBN 978-951-50-1707-9 == Lähteet == Luokka:Norjalaiset rikoskirjailijat Luokka:Vuonna 1957 syntyneet Luokka:Elävät henkilöt
Carolina Garcia-Aguilera

Carolina Garcia-Aguilera (s. 1949 Havanna) on kuubalaissyntyinen rikoskirjailija, joka muutti perheineen Yhdysvaltoihin vuonna 1959. Garcia- Aguileran tuotannosta on suomennettu kaksi miamilaisesta naisetsivä Lupe Solanosta kertovaa rikosromaania: Kuumat vedet ja Kuuma häpeä.http://www.tornio.fi/kirjasto/tuu/dekkarit/kirjailijat/garcia.htm == Lähteet == Luokka:Kuubalaiset kirjailijat Luokka:Yhdysvaltalaiset rikoskirjailijat Luokka:Vuonna 1949 syntyneet Luokka:Elävät henkilöt